Nädalavahetusel käisime Tallinnas, Roesone aastapäevalaagris. Vahva oli, sai kõik mängijad näost näkku üle vaadata. (Hm, seal tehtud napid märkmed tuleb kähku lahti kirjutada, kuni midagi veel meeles.) Koju jõudes jäin haigeks, mitte et kusagil külma oleks saanud või midagi, aga ega mina ju niiviisi haige oska olla nagu normaalsed inimesed, kes jäävad haigeks, on haiged ja siis saavad terveks. Oh ei, kui mina endale mõne viiruse või midagi korjan, läheb kuu või  rohkemgi sellist iga päevaga millimeetri kaupa rohkem haigeks jäämist ja muidu üleüldist vindumist. Ja talvel hangitud köha läheb tavaliselt alles kevadel üle. Ühesõnaga pidevalt liiga terve, et voodisse jääda ja liiga tõbine, et midagi korralikult ära teha.